GRAAD 8 GESONDHEIDS-, SOSIALE EN OMGEWINGSVERANTWOORDELIKHEID
LESVOORBEREIDING
KWARTAAL 3: Week 4-6 (3 x 40 min Lesse)
	[bookmark: _heading=h.gjdgxs]Les nr.
	Inhoud
	Onderrigplan
	Leeruitkomste
	Tyd 
	Hulpbronne 
	Assessering
	Leerderaktiwiteite

	1
	Omgewingsgesondheids-kwessies:
· Toepassing van wette en beleide om omgewingsgesond-heid te beskerm
	Inleiding & Voorkennis-vasvra
	Inleiding tot lesreeks en aktivering van voorkennis oor omgewings-gesondheid
	6 min
	Les 1 – PowerPoint (Skyfies 1-7)
Les 1 – Werkkaart (Aktiwiteit 1)
	Informeel: Voorkennis-vasvra
	Voltooi vasvra individueel

	
	
	Onderrig & Klasbespreking
	Belangrikheid van omgewingsgesondheid en kwessies wat  vir die omgewing risiko's inhou
	10 min
	Les 1 – PowerPoint (Skyfies 8-9)
	
	Luister vir begrip en deel gedagtes

	
	
	Kyk Video
	Wette en beleide om die omgewing te beskerm
	6 min
	Les 1 – PowerPoint (Skyfie 10)
Kyk: The South African Environmental Legal Framework to Sustain a Healthy Environment https://www.youtube.com/watch?v=bdUxO7m40MM (3 min 52 sek)
	
	Kyk na die video 

	
	
	Onderrig & Individuele Aktiwiteit
	Belangrike doelwitte van die WNO & Sub-artikels van die WNO
	3 + 6 min
	Les 1 – PowerPoint (Skyfies 11-12)
Les 1 – Werkkaart (Aktiwiteit 2)
Les 1 – Werkkaart MEMO
	Informeel: Bypassende kolomme
	Luister vir begrip, deel gedagtes en voltooi die aktiwiteit individueel

	
	
	Huiswerk: Afvaloudit
	Inleiding tot die ontwikkeling en implementering van 'n omgewingsgesondheids-program (Les 3)
	5 min
	Les 1 – PowerPoint (Skyfie 13)
Les 1 – Afvalouditvorm
	
	Luister vir begrip

	
	
	Onderrig & Refleksie
	Impak van aksies op omgewingsgesondheid
	4 min
	Les 1 – PowerPoint (Skyfie 14)
Les 1 – Werkkaart (Aktiwiteit 3)
	
	Voltooi die aktiwiteit individueel: Refleksie oor my eie begrip

	Inhoud
	Onderrigplan
	Leeruitkomste
	Tyd 
	Hulpbronne 
	Assessering
	Leerderaktiwiteite

	2
	· Aanspreek van 'n omgewingskwessie aan
· Aardedag: bewaring van die omgewing 
· Viering van Aardedag: maniere om vriendeliker teenoor die aarde te wees

	Inleiding & Ysbreker
	Inleiding tot die les, die definisie van afval en soorte afval
	1 + 5 min
	Les 2 – PowerPoint (Skyfies 1-2)
	
	Voltooi die aktiwiteit in pare

	
	
	Kyk Video & Onderrig
	Wat met die afval wat ons genereer gebeur en hoe om afval korrek te herwin 
	6 + 2 min
	Les 2 – PowerPoint (Skyfies 3-4)
Kyk: What happens to our 2.2 billion tons of trash? https://www.youtube.com/watch?v=AJVky2Fzl54 (5 min 32 sek)
	
	Kyk na die video en luister vir begrip 

	
	
	Klasbespreking & Onderrig
	Belangrikheid van afvalbestuur & Die Wet op Afval (Wet 59 van 2008)
	4 + 4 min
	Les 2 – PowerPoint (Skyfies 5-6)
	
	Bespreek as 'n klas en luister vir begrip

	
	
	Klasbespreking
	Praktiese maniere om afval in huise en gemeenskappe aan te spreek
	4 min
	Les 2 – PowerPoint (Skyfie 7)
	
	Bespreek as 'n klas

	
	
	Kyk Video
	Verduideliking van Aardedag en hoe dit gevier kan word
	4 min
	Les 2 – PowerPoint (Skyfie 8)
Kyk: Where did Earth Day come from? Earth Day Explained | Who is Gaylord Nelson?
https://www.youtube.com/watch?v=nr_0QR5oVVQ (3 min 22 sek)
	
	Kyk na die video

	
	
	Informele Assessering
	Eksamen-tipe vrae oor Les 1 en 2 inhoud
	9 min
	Les 2 – PowerPoint (Skyfie 9)
Les 2 – Werkkaart (Aktiwiteit 1)
Les 2 – Werkkaart MEMO
	Informeel: Eksamen-tipe vrae
	Voltooi die aktiwiteit in pare

	
	
	Huiswerk 
	Herinner leerders aan huiswerk vir Les 3
	1 min
	Les 2 – PowerPoint (Skyfie 10)
Les 2 – Werkkaart (Aktiwiteit 2)
	
	Luister vir begrip

	3
	
Ontwikkel en implementeer 'n omgewingsgesondheids-program 


	Inleidende Bespreking
	Inleiding tot les en uitdagings in die aannnem van nuwe omgewingspraktyke
	3 min
	Les 3 – PowerPoint (Skyfie 1)
	
	Deel gedagtes met die klas

	
	
	Onderrig & Aktiwiteit-instruksies
	Definisie van 'n omgewingsgesondheids-program en instruksies vir groepaktiwiteit
	4 + 2 min
	Les 3 – PowerPoint (Skyfies 2-3)
Les 3 – Groepaktiwiteit
	
	Luister vir begrip

	
	
	Groepaktiwiteit: Stap 1
	Doelstellings en doelwitte van 'n omgewings-gesondheidsprogram
	6 min
	Les 3 – PowerPoint (Skyfie 4)
Les 3 – Groepaktiwiteit (V 1.1 en V 1.2)
Les 1 – Afvalouditvorm
	
	Voltooi die vrae as 'n groep

	
	
	Groepaktiwiteit: Stap 2
	Die opstel van 'n aksieplan vir 'n omgewings-gesondheidsprogram
	6 min
	Les 3 – PowerPoint (Skyfie 5)
Les 3 – Groepaktiwiteit (V 1.3)
	
	

	
	
	Groepaktiwiteit: Stap 3
	Bewusmaking vir 'n omgewingsgesondheids-program
	6 min
	Les 3 – PowerPoint (Skyfie 6)
Les 3 – Groepaktiwiteit (V 1.4)
	
	

	
	
	Groepaktiwiteit: Stap 4
	Implementering van strategieë vir 'n omgewingsgesondheids-program
	6 min
	Les 3 – PowerPoint (Skyfie 7)
Les 3 – Groepaktiwiteit (V 1.5) 
	
	

	
	
	Aanbieding
	Leerders bied hul omgewingsgesondheids-program aan
	7 min
	Les 3 – PowerPoint (Skyfie 8)
Inhoudsopsomming
	
	Doen 'n aanbieding in groepe

INLEIDENDE AANTEKENINGE

Die Les 1 – PowerPoint tot Les 3 – PowerPoint-dokumente dek saam die DRIE lesse en bevat gedetailleerde aantekeninge vir elke skyfie wat u (die onderwyser) deur die verskillende aktiwiteite sal lei. Hierdie notas sal ook as skyfienotas in die onderskeie PowerPoint-aanbiedings beskikbaar wees.
Gebruik die onderstaande LESVOORBEREIDING om u met betrekking tot u tydraamwerk te help. 

Die volgende aantekeninge sal 'n opsomming van die DRIE LESSE wees:
· Hierdie lesse is ontwikkel om geleentheid vir leerderbetrokkenheid tydens die lesse te skep. Leerders kan die werkkaarte voltooi terwyl hulle deur die onderskeie PowerPoint-aanbiedings werk.
· Elke les se werkkaart (bv. Les 1 – Werkkaart) dien as 'n informele assesseringsgeleentheid om te bepaal of 'n leerder die nuwe inligting wat in daardie les behandel is, verstaan/begryp.
· Om uself deeglik voor te berei om elke les te onderrig word daar aanbeveel dat u vooraf tyd neem om deur elke PowerPoint-aanbieding, Werkkaart, Werkkaart Memo, YouTube-video en die Inhoudsopsomming te gaan. 

Verseker die volgende: 
· Leerders moet weet dat die klaskamer VEILIGE RUIMTE is, en almal moet respek vir mekaar en hul verskille, asook die vrae wat hulle mag hê, toon.
· U kan leerders aanmoedig om enige vrae wat hulle mag hê of konsepte waarvan hulle meer wil weet neer te skryf.
· Konsepte moet gebruik word om onderrig te konsolideer en leerders se begrip van die konsepte moet altyd gemonitor word. Konseptuele begrip stel studente in staat om feite en vaardighede op die wêreld rondom hulle toe te pas.
· Bestuur diversiteit op 'n sensitiewe manier om leer- en onderrighindernisse te akkommodeer ten opsigte van:
· Verskillende ouderdomsgroepe en ervarings.
· Taal (Om alle taalvlakke van leerders te akkommodeer is nie moontlik nie aangesien die taalvaardigheidsvlakke van leerders te uiteenlopend is. Daar moet nogtans gepoog word om lesse so te fasiliteer dat betekenisvolle leer wel plaasvind.)



ONDERRIGNOTAS
LES 1: 
VOORBEREIDING (VOOR DIE LES):
· Herinner leerders om hul notaboeke beskikbaar te hê om aantekeninge te maak waar relevant.
· Druk kopieë van die Les 1 – Werkkaart en deel dit aan die begin van die les uit. 
· Druk kopieë van die Les 1 – Afvalouditvorm. Leerders moet (vir Les 3) in groepe van VYF verdeel word. Elke groep ontvang EEN kopie wat hulle as huiswerk moet voltooi.  
· Onderwysers kan die Les 1 – PowerPoint en die Les 1 – Werkkaart met leerders deel om self deur te werk indien leerders aanlyn is.
· Lees deur die Les 1 – Werkkaart MEMO vir antwoorde op Aktiwiteit 1 en 2. 
· Moenie die Inhoudsopsomming voor die einde van Les 3 uitdeel nie.
· Kyk na die voorgestelde video om u van die inhoud te vergewis. 
· The South African Environmental Legal Framework to Sustain a Healthy Environment https://www.youtube.com/watch?v=bdUxO7m40MM (3 min 52 sek)

	1.
	Inleiding & Voorkennis-Vasvra (6 min)
	(Skyfies 1-7)


[bookmark: _heading=h.1fob9te]
· Skyfie 1: Verwelkom die leerders. Laat hulle toe om te gaan sit en hul leermateriaal gereed te kry. 
· Hierdie week begin ons met 'n nuwe lesreeks wat op omgewingsgesondheid fokus. Oor die volgende drie weke sal ons kyk na: omgewingsgesondheidskwessies, die wette en beleide wat ons omgewing beskerm, en hoe ons tot omgewingsorg kan bydra. 

· Skyfie 2: Kom ons begin die les deur vinnig te kyk na wat jy reeds van omgewingsgesondheid weet. As jy onseker is oor enige antwoorde, moenie bekommerd wees nie, ons sal die inhoud in die volgende paar lesse dek.
· Ek gaan vyf meervoudigekeuse-vrae vertoon (Skyfies 2-6). Skryf die antwoorde op die vrae in Aktiwiteit 1 (Les 1 – Werkkaart) neer. 
· Laat 30 sekondes toe om Vraag 1.1 te beantwoord. 

· Skyfie 3: Laat 30 sekondes toe om Vraag 1.2 te beantwoord.

· Skyfie 4: Laat 30 sekondes toe om Vraag 1.3 te beantwoord.

· Skyfie 5: Laat 30 sekondes toe om Vraag 1.4 te beantwoord.

· Skyfie 6: Laat 30 sekondes toe om Vraag 1.5 te beantwoord.

· Skyfie 7: Vertoon die antwoorde sodat leerders hul werk kan nagaan. Vra die leerders hoeveel antwoorde hulle reg gehad het. 
1.1. Wat is bewaring?
a) Die onbewuste gebruik van hulpbronne 
b) Die beskerming van Die Aarde se natuurlike hulpbronne
c) Die ontwikkeling van tegnologieë vir die omgewing
d) Die vermyding van omgewingsprobleme

1.2. Waarom is bewaring belangrik?
a) Dit ontgin hulpbronne vir korttermyn-gewin
b) Dit verseker ‘n volhoubare toekoms 
c) Dit verminder biodiversiteit
d) Dit verhoog besoedeling

1.3. Watter omgewingskwessie word deur kweekhuisgasse veroorsaak?
a) Besoedeling
b) Ontbossing
c) Klimaatsverandering
d) Geraasbesoedeling

1.4. Hoe beïnvloed besoedeling die omgewing en menslike gesondheid?
a) Dit het geen effek nie
b) Dit bevorder biodiversiteit
c) Dit veroorsaak swak gesondheid by mense/diere
d) Dit affekteer slegs mariene lewe

1.5. Wat behels ontbossing?
a) Die beskerming van woude teen veldbrande
b) Die plant van nuwe bome
c) Die vernietiging van die natuur vir menslike aktiwiteite
d) Die skepping van nuwe habitatte vir diere


	2.
	Onderrig & Klasbespreking (10 min)
	(Skyfies 8-9)



· Skyfie 8: Vra leerders om hul begrip van omgewingsgesondheid te deel.
· Vertoon die definisie op die skyfie: Omgewingsgesondheid hou verband met die mate waarin die omgewing ons gesondheid en welstand beïnvloed. Die fokus daarvan is om seker te maak dat ons lug, water, plante en kos skoon en veilig is. Dit sal ons help om gesond te bly en verseker dat ons sterk en veilige gemeenskappe bou. 
· Vra leerders om redes te verskaf waarom omgewingsgesondheid belangrik is. 
Antwoorde kan die volgende insluit:
· Skoon lug en water is noodsaaklik vir ons gesondheid.
· Ons benodig gesonde plante en voedsel vir voeding.
· Ons optrede kan die omgewing beïnvloed en andersom.
· 'n Gesonde omgewing sal gesonder mense en gemeenskappe tot gevolg hê.
· Ons maak staat op 'n skoon en gesonde omgewing vir oorlewing. 
· Daar is 'n verwantskap tussen besoedeling en ander omgewingsprobleme, daarom moet dit sáám aangespreek word. Ons kan ons planeet vir onsself en toekomstige geslagte beskerm deur saam te werk.

· Skyfie 9: Kom ons ondersoek nou kwessies wat risiko's vir ons omgewing kan inhou. Vra die leerders om 'n kort uiteensetting van elk van die volgende omgewingsgesondheidskwessies te gee:
· Lugbesoedeling: Rook van fabrieke, motors en veldbrande kan die lug besoedel, wat asemhalingsprobleme en ander gesondheidskwessies veroorsaak.
· Waterbesoedeling: Chemikalieë, rommel en riool in riviere, damme en oseane kan die water wat ons drink en vir kosmaak gebruik, besoedel.
· Grondbesoedeling: Skadelike chemikalieë en afval kan die kwaliteit van grond laat afneem. Dit sal die plante en gewasse wat daarin groei, negatief beïnvloed.
· Klimaatsverandering: Veranderinge in Die Aarde se klimaat kan lei tot uiterste weersomstandighede, soos orkane en droogtes, wat mense en diere kan benadeel.
· Ontbossing: Om te veel bome af te kap, kan diere se habitatte vernietig en die lugkwaliteit wat ons inasem beïnvloed.


	3.
	Kyk Video (6 min)
	(Skyfie 10)



· Skyfie 10: Die bespreking van hierdie omgewingskwessies kan ontstellend wees. Dit is belangrik om te oorweeg watter aksies ons kan neem om hierdie probleme aan te spreek en op te los.
· Regerings regoor die wêreld stel wette en beleide in plek om die omgewing en ons gesondheid te beskerm. In Suid-Afrika is daar belangrike reëls/wette wat gevolg moet word om te verseker dat ons omgewing skoon en veilig is.
· Kom ons kyk na 'n video wat een van die belangrikste omgewingswette in Suid-Afrika verduidelik:
· Kyk: The South African Environmental Legal Framework to Sustain a Healthy Environment https://www.youtube.com/watch?v=bdUxO7m40MM (3 min 52 sek)
· Hierdie video beklemtoon ons grondwetlike reg  soos in Artikel 24 uiteengesit: Elkeen het die reg... 
· op 'n omgewing wat nie skadelik vir hul gesondheid of welsyn is nie; en 
· op die beskerming van die omgewing, ter wille van huidige en toekomstige geslagte. 
· Om ons reg op 'n gesonde omgewing te geniet, moet ons ook verantwoordelikheid neem vir die beskerming en versorging daarvan.
· Ons sal hierdie verantwoordelikheid in die volgende les (Les 2) bespreek. 


	4.
	Onderrig & Individuele aktiwiteit (3 + 6 min)
	(Skyfies 11-12)



· Skyfie 11: Kom ons som vinnig op wat in video gesê is. Die WNO het verskeie sleuteldoelstellings, insluitend: 
· Om verskeie groepe en organisasies aan te moedig om saam te werk om die omgewing te beskerm. 
· Om seker te maak dat ons ons omgewing verantwoordelik bestuur en beskerm. Dit verskaf riglyne vir die hantering van omgewingskwessies.
· Om 'n balans te vind tussen die beskerming van die omgewing en volhoubare ontwikkeling.

· Vra leerders om te verduidelik wat volhoubare ontwikkeling beteken. 
· Volhoubare ontwikkeling is 'n benadering tot groei en menslike ontwikkeling wat daarop gemik is om aan die behoeftes van die huidige generasie te voldoen sonder om die behoeftes van toekomstige geslagte in gevaar te stel.

· Skyfie 12: Die video het verskeie artikels in die Wet op Nasionale Omgewingsbestuur (WNO) uiteengesit. Kom ons kyk vinnig of jy weet wat elke artikel behels.
· In Aktiwiteit 2 (Les 1 – Werkkaart) moet jy die verskillende omgewingswette by die korrekte beskrywing pas. 
· Nadat leerders die aktiwiteit voltooi het, kan hulle mekaar se werkkaarte merk. 
· U kan die antwoorde in Les 1 - Werkkaart MEMO vertoon. 

	5.
	Huiswerk: Afvaloudit (5 min)
	(Skyfie 13)


· Skyfie 13: Oor twee weke (in Les 3) gaan ons 'n opwindende groepaktiwiteit doen. Jy gaan saam met vier ander leerders werk om 'n omgewingsgesondheidsprogram te ontwikkel en te implementeer. Ek gaan julle vandag in groepe verdeel en 'n huiswerkaktiwiteit uitdeel wat julle teen Les 3 moet voltooi.
· Verdeel leerders in groepe van VYF of laat hulle toe om hul eie groepe te kies. 
· Deel die Les 1 – Afvalouditvorm aan EEN verteenwoordiger per groep uit. 
· Instruksies: In julle groepe moet julle op 'n tyd besluit (voor of ná skool of tydens pouses) om 'n afvaloudit in die skool te doen. Julle moet deur die skool loop en waarnemings maak oor hoe afval gegeneer en weggegooi word. Julle kan ook met onderwysers, personeel en ander leerders praat om inligting in te samel. Julle sal dan die vorm (16 vrae) met julle waarnemings en bevindings moet voltooi. Daar is niks anders wat julle op hierdie stadium hoef te doen nie. Julle moet slegs die Les 1 – Afvalouditvorm voltooi. 
· Nota aan onderwyser: Dit sal raadsaam wees om ander onderwysers en personeel oor hierdie opdrag in te lig om te verseker dat hulle voorbereid is indien hulle deur leerders genader word.

	6.
	Refleksie (4 min)
	(Skyfie 14)


· Skyfie 14: Lees die aanhaling op die skyfie: "Die realiteit is dat die natuurlike wêreld besig is om te verander. En ons is heeltemal afhanklik van daardie wêreld. Dit voorsien ons van kos, water en lug. Dit is die kosbaarste ding wat ons het en ons moet dit beskerm." (Sir David Attenborough)
· Vra leerders om oor hierdie aanhaling na te dink en dan die vrae in Aktiwiteit 3 (Les 1 – Werkkaart)  te beantwoord.
· Laat die leerders toe om hierdie aktiwiteit vir die res van die les te voltooi. 



ONDERRIGNOTAS

LES 2: 
VOORBEREIDING (VOOR DIE LES):
· Herinner leerders om hul notaboeke beskikbaar te hê om aantekeninge te maak waar relevant.
· Druk kopieë van die Les 2 – Werkkaart en deel dit aan die begin van die les uit. 
· Onderwysers kan die Les 2 – PowerPoint en die Les 2 – Werkkaart met leerders deel om self deur te werk indien leerders aanlyn is.
· Lees deur die Les 2 – Werkkaart MEMO vir antwoorde op Aktiwiteit 1. 
· Kyk na die voorgestelde video om u van die inhoud te vergewis. 
· What happens to our 2.2 billion tons of trash? https://www.youtube.com/watch?v=AJVky2Fzl54 (5 min 32 sek)
· Where did Earth Day come from? Earth Day Explained | Who is Gaylord Nelson?
https://www.youtube.com/watch?v=nr_0QR5oVVQ (3 min 22 sek)

	1.
	Inleiding en Ysbreker (1 + 5 min)
	(Skyfies 1-2)



· Skyfie 1: Verwelkom die leerders. Laat hulle toe om te gaan sit en hul leermateriaal gereed te kry. 
· Verlede week het ons gekyk na omgewingsgesondheidskwessies en die wette en beleide wat ons omgewing beskerm.
· In vandag se les sal ons kyk na hoe wette, beleide en individue 'n omgewingskwessie kan aanspreek. Verder sal ons kortliks kyk na wat Aardedag behels en hoe dit gevier kan word.

· Skyfie 2: Die omgewingskwessie waarop ons vandag gaan fokus, is afval. 
· Vra die leerders om die term "afval" te definieer.
· Afval verwys na enige materiaal of stof wat weggegooi word omdat mense dit nie meer nodig het nie of dit nie meer wil hê nie. 
· Kom ons kyk wat jy oor verskillende soorte afval weet. Saam met die persoon wat langs jou sit, lees die beskrywings (nommers 1 tot 5) bo-aan die skyfie en besluit watter tipe afval dit is deur die toepaslike asblik (A tot E) onderaan die skyfie te kies. Skryf jou antwoorde op 'n stukkie papier neer.
· Julle sal 4 minute hê om op julle antwoorde te besluit, en dan sal ons dit saam bespreek.
Antwoorde:
1. D
2. B
3. E
4. C
5. A



	2.
	Kyk Video & Onderrig (6 + 2 min) 
	(Skyfies 3-4)



· Skyfie 3: Kom ons begin deur 'n video te kyk oor wat met die afval wat ons genereer, gebeur.
· Kyk: What happens to our 2.2 billion tons of trash? https://www.youtube.com/watch?v=AJVky2Fzl54 (5 min 32 sek)
· Afvalbestuur is van kardinale belang om omgewingsbesoedeling te voorkom en openbare gesondheid te beskerm. 
· Soos ons uit hierdie video kan sien, is daar meganismes in plek om die tonne afval wat ons skep, te bestuur. Ongelukkig is hierdie meganismes nie altyd doeltreffend nie en word dit nie eenvormig in verskillende lande toegepas nie. Suid-Afrika se stortingsterreine is besig om vol te raak en ons is op die rand van 'n krisis. Volgens die president van die Instituut vir Afvalbestuur van Suid-Afrika het Johannesburg 'n maksimum van drie jaar oor totdat sy stortingsterreine kapasiteit bereik. Dit is ook 'n dreigende situasie vir groot stede in ander dele van die land.

· Skyfie 4: As individue het ons 'n verantwoordelikheid om hierdie omgewingskrisis te help voorkom. Een van die vele maniere waarop ons 'n bydrae kan lewer, is deur korrek te herwin. 
· Herwinbare materiale soos papier, karton, plastiek, blikkies en glas moenie saam met algemene afval weggegooi word nie, aangesien dit nie op 'n stortingsterrein hoort nie. Ons moet ons herwinbare produkte van ons algemene/nie-herwinbare afval skei. Hierdie herwinbare produkte moet leeg, droog en skoon wees. Vuil items kan die herwinningsstroom besoedel, wat dit moeilik of selfs onmoontlik maak om hele vragte te herwin. Dit lei daartoe dat meer afval op stortingsterreine beland.
· Om te verseker dat 'n item herwin kan word, soek die herwinningsimbool (pyle wat jaag) en die gepaardgaande kode op die agter-/onderkant. Dit kan egter moeilik wees om te herwin as jou gemeenskap nie voldoende ondersteuningsmeganismes in plek het nie.
· As dit die geval is, kan jy probeer om plaaslike herwinningsentrums te vind. Baie gemeenskappe het sentrums waar jy herwinbare produkte kan neem, selfs al word dit nie van jou sypaadjie af opgelaai nie. Sommige winkels het ook herwinningsprogramme in plek.


	3.
	Klasbespreking & Onderrig (4 + 4 min) 
	(Skyfies 5-6)



· Skyfie 5: Vra die leerders om te verduidelik  waarom afvalbestuur belangrik is.
· U kan dan die volgende redes op die skyfie vertoon: 
· Onbeheerde afval kan die grond, water en lug besoedel, wat tot omgewingsagteruitgang lei.
· Afval wat swak bestuur word, kan siektes versprei en gesondheidsrisiko's vir mense en diere inhou.
· Hergebruik en herwinning van afvalmateriaal help om natuurlike hulpbronne te bewaar en verminder die behoefte aan rou materiale.
· Behoorlike afvalbestuur kan die uitlaat van kweekhuisgasse laat afneem en sodoende die impak van klimaatsverandering verminder.




· Skyfie 6: In ons vorige les het ons die Wet op Nasionale Omgewingsbestuur (WNO) en sy subwette bespreek. Jy sal dalk onthou dat daar 'n spesifieke wet vir afvalbestuur is: Die Wet op Afval (Wet 59 van 2008). Hierdie wet moedig organisasies (en individue) op die volgende maniere aan om die omgewing te beskerm:
· Individue en organisasies moet redelike stappe neem om besoedeling te voorkom deur afval op 'n wyse te bestuur dat dit nie die omgewing of menslike gesondheid benadeel nie.
· Die onkoste van afvalbestuur moet deur die produsente daarvan gedra word. Hulle moet ook betaal vir die herstel van enige skade wat deur die afval aangerig is. Dit moedig afvalprodusente aan om afval te verminder en skoner produksiemetodes te gebruik.
· Die publiek het die reg om ingelig te word oor en deel te neem aan omgewingsbesluitnemings-prosesse, insluitend afvalbestuur.
· Daar is meganismes vir die monitering en afdwing van omgewingswette, wat beteken dat owerhede fasiliteite kan inspekteer, klagtes kan ondersoek en regstappe teen oortreders kan neem.
· Regeringsdepartemente en openbare organisasies moet strategiese afvalbestuursplanne ontwikkel en implementeer. Die planne moet in lyn wees met nasionale beleide en doelwitte vir volhoubare afvalbestuur.
· Individue en maatskappye behoort betrokke te raak by volhoubare hulpbronbenutting. Hulle moet ook vermindering, hergebruik en herwinning van afval toepas om die impak daarvan te verminder.

	4.
	Klasbespreking (4 min)
	(Skyfie 7)



· Skyfie 7: Soos ons vroeër genoem het, kan ons nie nét op institusionele wette en praktyke staatmaak om die afvalkwessie aan te spreek nie. Elkeen van ons kan 'n belangrike rol speel in die bestuur van afval en die bevordering van omgewingsgesondheid. 
· Dink aan 'n paar praktiese maniere om afval by die huis en in jou gemeenskap aan te spreek. Deel jou idees met die klas.
· Antwoorde kan die volgende insluit: 
By die huis:
· Kry aparte vullisblikke vir herwinning, kompos en algemene afval. Leer familielede oor die belangrikheid daarvan om afval korrek te sorteer.
· Begin  met 'n komposbak-projek vir kos-afval soos groente- en vrugteskille. Gebruik die kompos dan in jou tuin.
· Vermy die eenmalige gebruik van produkte deur herbruikbare inkopiesakke, kosblikke en waterbottels te gebruik.
· Skenk ou klere, speelgoed en boeke in plaas daarvan om dit weg te gooi. Vind nuwe gebruike vir items in plaas daarvan om dit weg te gooi.
· Gebruik omgewingsvriendelike skoonmaakprodukte en persoonlike versorgingsitems.
· Kies produkte wat van herwinde materiale gemaak is.



In die gemeenskap:
· Organiseer of neem deel aan opruimingsgeleenthede in die gemeenskap deur die rommel in parke, strande en strate op te tel. Moedig vriende en familie aan om saam met jou aan opruimingsgeleenthede deel te neem.
· Help om herwinningsprogramme in jou gemeenskap te ontwikkel of te verbeter. Leer jou bure oor die voordele van herwinning en hoe om dit behoorlik te doen.
· Werk saam met plaaslike leiers om afvalbestuursdienste te verbeter. Neem deel aan gemeenskapsvergaderings en spreek jou kommer oor afvalkwessies uit.
· Moedig plaaslike winkels en restaurante aan om plastiekverpakking te verminder. Ondersteun besighede wat omgewingsvriendelike verpakking gebruik.    

	5.
	Kyk Video (4 min)
	(Skyfie 8)



· Skyfie 8: Dit sal wonderlik wees as ons hierdie gedrag, wat ons nounet bespreek het, daagliks kan beoefen. Ongelukkig is mense nie altyd bewus van die nadelige uitwerking wat hulle op die omgewing kan hê nie.
· Aardedag is 'n jaarlikse gebeurtenis wat mense op 'n wêreldwye skaal bewus maak en opvoed oor omgewingsgesondheid.
· Kom ons kyk na 'n video wat verduidelik wat Aardedag is en hoe dit gevier kan word.
· Kyk: Where did Earth Day come from? Earth Day Explained | Who is Gaylord Nelson?
· https://www.youtube.com/watch?v=nr_0QR5oVVQ (3 min 22 sek)
· Stel leerders in kennis dat notas op Aardedag in hul Inhoudsopsomming beskikbaar sal wees. (Hulle sal dit in Les 3 sal ontvang).


	6.
	Informele Assessering (9 min)
	(Skyfie 9)



· Skyfie 9: Jy sal nou die geleentheid kry om die Informele Assessering in Aktiwiteit 1 (Les 2 – Werkkaart) te voltooi. Jy mag saam met 'n maat werk.
· Werk asseblief vinnig sodat ons die antwoorde voor die einde van die les kan bespreek.
· Sodra julle klaar is, gaan ons saam na die antwoorde (beskikbaar in Les 2 – Werkkaart MEMO) kyk.


	7.
	Huiswerk (1 min)
	(Skyfie 10)



· Skyfie 10: Herinner die leerders om die Les 1 – Afvalouditvorm wat verlede week uitgedeel is, te voltooi. Hierdie vorm moet voor die volgende les voltooi word. Leerders moenie in Les 3 skarrel om dit te voltooi nie. 
· Gee Aktiwiteit 2 (Les 2 – Werkkaart) as huiswerk. Hierdie refleksie-aktiwiteit sal leerders in staat stel om na te dink oor hul persoonlike bydrae tot huishoudelike afval, asook hoe hulle familielede kan aanmoedig om omgewingsvriendelike praktyke aan te neem. 
ONDERRIGNOTAS

LES 3: 
VOORBEREIDING (VOOR DIE LES):
· Herinner leerders om hul notaboeke beskikbaar te hê om aantekeninge te maak waar relevant.
· Leerders is tydens Les 1 in groepe van VYF verdeel. Maak seker dat leerders reeds aan die begin van die les in hul groepe sit. 
· Druk kopieë van die Les 3 – Groepaktiwiteit (EEN kopie per groep). 
· Druk kopieë van die Inhoudsopsomming en deel dit aan die einde van die les uit. 
· Onderwysers kan die Les 3 – PowerPoint en die Les 3 – Groepaktiwiteit met leerders deel om self deur te werk indien leerders aanlyn is.

	1.
	Inleidende Bespreking (3 min)
	(Skyfie 1)



· Skyfie 1: Verwelkom die leerders. Vra hulle om in hul groepe van VYF (wat in Les 1 bepaal is) te gaan sit. Laat hulle toe om rustig te raak en hul leermateriaal gereed te kry. 
· Verlede week het ons gekyk na hoe wette en individue afval as 'n omgewingskwessie kan aanspreek. Ons het ook gekyk na wat Aardedag is en hoe dit gevier kan word.
· Hierdie week gaan ons 'n opwindende groepaktiwiteit doen waar julle 'n omgewingsgesond-heidsprogram moet ontwikkel en implementeer.
· In Les 1 is julle in groepe van VYF verdeel en is gevra om die Les 1 – Afvalouditvorm as huiswerk te voltooi. Julle sal hierdie vorm in vandag se les gebruik.
· Voordat ons met die aktiwiteit begin, kom ons kry eers terugvoer kry van die refleksie-huiswerkaktiwiteit (Aktiwiteit 2, Les 2 - Werkkaart) van laas week. Vraag 2.3 het jou gevra om maniere te beskryf waarop jy familielede kan aanmoedig om omgewingsvriendelike praktyke aan te neem. Jy het waarskynlik 'n paar van die praktyke genoem wat ons in die les bespreek het. Alhoewel dit maklik lyk, kan dit baie uitdagend wees om mense te oortuig om nuwe omgewingspraktyke aan te neem. Wat is van die uitdagings in hierdie verband? (Laat leerders toe om terugvoer te gee.)
· Moontlike antwoorde kan die volgende insluit:
· Mense is dikwels vasgevang in hul jarelange gewoontes en dit kan vir hulle moeilik wees om daarde gewoontes te verander.
· Sommige familielede verstaan dalk nie ten volle die belangrikheid of impak van omgewingspraktyke nie.
· Nuwe praktyke kan, in vergelyking met hul gewone roetines, ongerieflik of tydrowend lyk.
· Daar kan 'n persepsie wees dat eko-vriendelike produkte of praktyke duurder is.
· Sommige mense kan skepties wees oor die doeltreffendheid van sekere omgewingspraktyke.
· As hul portuurgroep of gemeenskap nie omgewingsvriendelike gewoontes beoefen nie, voel hulle dalk minder gemotiveerd om dit te doen. 
· Om hierdie uitdagings die hoof bied is deel van die ontwikkeling en implementering van 'n omgewingsgesondheidsprogram. 





	2.
	Onderrig & Aktiwiteitinstruksies (4 + 2 min)
	(Skyfies 2-3)



· Skyfie 2: Kom ons begin deur te kyk na wat 'n omgewingsgesondheidsprogram behels. 
· Die doel van 'n omgewingsgesondheidsprogram  is om die publiek op te voed oor die belangrikheid van omgewingsbewaring. Die bevordering van omgewingsbewustheid kan ons help om die kwesbaarheid van ons omgewing te verstaan en stappe te neem om dit vir toekomstige geslagte te bewaar.
· Drie belangrike doelwitte van 'n omgewingsgesondheidsprogram sluit in:
· Verhoogde bewuswording: Lig mense in oor omgewingskwessies soos besoedeling, aardverwarming en volhoubare ontwikkeling. Maak hulle bewus van die gevare van oormatige verbruik en die belangrikheid van hulpbronbewaring.
· Bevorder aksie: Moedig individue aan om omgewingsvriendelike gewoontes in hul daaglikse lewe aan te leer. Dit verwys na die vermindering van afval, herwinning, waterbesparing en -bewaring asook die gebruik van omgewingsvriendelike produkte.
· Bevorder gemeenskapsbetrokkenheid: Betrek die gemeenskap by projekte wat die omgewing bevoordeel, soos herwinningsinisiatiewe, watersuiweringspogings, e-afvalversameling en bewaringsprojekte.

· Skyfie 3: Deel EEN kopie van die Les 3 – Groepaktiwiteit aan elke groep uit. 
· Scenario: Daar word van julle verwag om 'n omgewingsgesondheidsprogram by die skool te ontwikkel en te implementeer. Julle program sal fokus op afvalbestuur. 
· Op grond van julle bevindings van die afvaloudit wat julle die afgelope twee weke gedoen het, sal julle nou die vrae in die Les 3 – Groepaktiwiteit-dokument voltooi. 
· Daar is vier stappe gevolg moet word wanneer 'n program ontwikkel word. 
· Stap 1: Definieer doelstellings en doelwitte
· Stap 2: Skep 'n aksieplan
· Stap 3: Opvoeding en maniere om ander by die projek te betrek
· Stap 4: Implementeer die program 
· Ek gaan julle deur al hierdie stappe lei. Ons het nie baie tyd nie, so julle sal vinnig moet werk. 
· Aan die einde van die aktiwiteit sal een of twee van julle groeplede julle program vir die res van die klas kom aanbied.  
· Nota aan onderwyser: Om hierdie aktiwiteit meer boeiend te maak, oorweeg om dit in 'n vriendelike kompetisie te omskep. Aan die einde van die sessie kan die klas stem vir die beste omgewingsgesondheidsprogram. Op grond van die beskikbare tyd en hulpbronne kan die wenprogram as 'n graadprojek uitgevoer word of aan die Omgewingsklub voorgelê word vir moontlike implementering in die skool. Hierdie benadering motiveer nie net die leerders nie, maar bied ook 'n geleentheid vir hul idees om 'n werklike verskil te maak.





	3.
	Groepaktiwiteit: Stap 1 (6 min)
	(Skyfie 4)



· Skyfie 4: Kom ons begin deur doelwitte en doelwitte te definieer. Onthou, julle kan nie ál die afvalkwessie by die skool op een slag oplos nie. Fokus julle program op EEN spesifieke aspek. Gebruik die bevindings van Vraag 1.16 van die Les 1 – Afvalouditvorm om julle program te rig. Kies EEN area vir verbetering om op te konsentreer.
· Doelstellings is breë, algemene stellings oor wat jy wil bereik. Hulle beskryf die gewenste uitkoms. Byvoorbeeld: Verminder afval in die skool.
· Doelwitte is spesifieke, meetbare stappe wat geneem moet word om die doel te bereik. Hulle is gedetailleerd en kwantifiseerbaar. Byvoorbeeld: Verminder plastiekafval met 20% in die volgende drie maande.
· Julle sal nou 5 minute hê om julle breër doelstelling(s) te identifiseer en dan presiese aksies te definieer om daardie doel (doelwitte) te bereik. (V 1.1 en V 1.2, Aktiwiteit 1, Les 3 – Groepaktiwiteit)
· Nota aan onderwyser: Loop deur die klas om groepbesprekings te fasiliteer.


	4.
	Groepaktiwiteit: Stap 2 (6 min)
	(Skyfie 5)



· Skyfie 5: In hierdie stap gaan julle 'n aksieplan skep. Dit beteken om die spesifieke aksies wat geneem kan word om julle doelstellings en doelwitte te bereik uiteen te sit. Byvoorbeeld: Bevorder die gebruik van digitale hulpbronne om papiergebruik te verminder OF moedig leerders aan om herbruikbare waterbottels en kosblikke skool toe te bring. 
· Julle sal nou 5 minute hê om julle aksieplan op te stel. (V 1.3, Aktiwiteit 1, Les 3 – Groepaktiwiteit)
· Nota aan onderwyser: Loop deur die klas om groepbesprekings te fasiliteer.


	5.
	Groepaktiwiteit: Stap 3 (6 min)
	(Skyfie 6)



· Skyfie 6: In hierdie stap moet julle met verskillende maniere vorendag kom om bewustheid ten opsigte van julle omgewingsgesondheidsprogram onder leerders en personeel te skep. Oorweeg dit om plakkate, sosiale media, saalbyeenkomste of interaktiewe aktiwiteite te gebruik. Dink aan wat mense se aandag sal trek en maak julle boodskap onvergeetlik. Hoe kan julle beide leerders en personeel effektief bereik? 
· Julle sal nou 5 minute hê om 'n dinkskrum te hou. (V 1.4, Aktiwiteit 1, Les 3 – Groepaktiwiteit)
· Nota aan onderwyser: Loop deur die klas om groepbesprekings te fasiliteer.




	6.
	Groepaktiwiteit: Stap 4 (6 min)
	(Skyfie 7)



· Skyfie 7: In hierdie stap moet julle VIER take uiteensit wat nodig is om die program in werking te stel. Spesifiseer vir elke taak 'n sperdatum, die hulpbronne wat julle benodig en wie julle kan help. Dink aan al die betrokke stappe, van die voorbereiding van materiaal tot die organisering van geleenthede. Byvoorbeeld, julle moet dalk plakkate skep, herwinningsdromme opstel of werkswinkels aanbied. Maak seker julle plan is gedetailleerd sodat almal weet wat gedoen moet word en teen wanneer.
· Julle sal nou 5 minute hê om met julle implementeringstrategie vorendag te kom. (V 1.5, Aktiwiteit 1, Les 3 – Groepaktiwiteit)
· Nota aan onderwyser: Loop deur die klas om groepbesprekings te fasiliteer.


	7.
	Aanbieding (7 min)
	(Skyfie 8)



· Skyfie 8: Laat groepe toe om hul omgewingsgesondheidsprogram kortliks aan te bied. 
· Nota aan onderwyser: Weens tydsbeperkings sal alle groepe moontlik nie die geleentheid kry om hul programme aan te bied nie. U kan in die volgende les vir hierdie aanbiedings tyd afstaan. Indien u leerders toegang tot digitale toestelle het, kan u die leerders vra om hul aanbiedings in hierdie tyd op te neem. Leerders kan dan hierdie video's na 'n leerbestuurstelsel soos Teams of Google Classroom oplaai. Herinnering: As u hierdie aktiwiteit in 'n kompetisie wil omskep waar die wenprogram as 'n graadprojek uitgevoer kan word of vir moontlike implementering in die skool aangebied kan word, sal u 'n geleentheid vir die leerders moet skep om vir die beste program te stem. Dit kan digitaal of persoonlik gedoen word. 
· Ek is baie beïndruk met julle omgewingsgesondheidsprogramme. Onthou, ons het die reg op 'n gesonde omgewing, maar dit is ook ons verantwoordelikheid om dit te beskerm. Elke klein aksie wat jy neem, kan tot groot veranderinge lei. Hou aan dink oor hoe jy 'n verskil kan maak en kom ons werk saam om 'n gesonder wêreld vir almal te skep!
· Deel die Inhoudsopsomming aan die leerders uit voordat hulle die klas verlaat. 

Les n r.  Inhoud  Onderrigplan  Leer uitkomste  Tyd   Hulpbronne   Assessering  Leerderaktiwiteite  

1  Omgewingsgesondheids - kwessies:      Toepassing van  wette en beleide om  omgewingsgesond - heid te beskerm  Inleiding  &   Voor kennis - vasvra  Inleiding tot lesreeks   en  aktivering van  voorkennis   oor  o mgewings - gesondheid  6 min  Les 1  –   PowerPoint (Skyfies  1 - 7)   Les 1  –   Werkkaart   (Aktiwiteit 1)  Informeel:  Voorkennis - vasvra  Voltooi vasvra  individueel  

Onderrig  &   K lasbespreking  Belangrikheid van  omgewingsgesondheid en  kwessies wat    vir die  omgewing   risiko's   inhou  10 min  Les 1  –   PowerPoint (Skyfies 8 - 9)   Luister  vir begrip en  deel  gedagtes  

Kyk  V i deo  Wette en beleide om die  omgewing te beskerm  6 min  Les 1  –   PowerPoint (Skyfie 10)   Kyk:  The South African  Environmental Legal Framework  to Sustain a Healthy Environment  https://www.youtube.com/watch? v=bdUxO7m40MM   (3 min 52 sek )   Kyk na die video   

Onderrig  &   I ndividuele  A ktiwiteit  Belangrike doelwitte van  die  WNO   & Sub - artikels   van die  WNO  3 + 6 min  Les 1  –   PowerPoint (Skyfies 11 - 12)   Les 1  –   Werkkaart   (Aktiwiteit 2)   Les 1  –   Werkkaart   MEMO  Informeel:   Bypassende  kolomme  Luister vir begrip,  deel  gedagtes   en  voltooi die aktiwiteit  individueel  

Huiswerk:  Afvaloudit  Inleiding tot die  ontwikkeling en  implementering van 'n  omgewingsgesondheids - program (Les 3)  5 min  Les 1  –   PowerPoint (Skyfie 13)   Les 1  –   Afvalouditvorm   Luister vir begrip  

Onderrig  &   Refleksie  Impak van aksies op  omgewingsgesondheid  4 min  Les 1  –   PowerPoint (Skyfie 14)   Les 1  –   Werkkaart   (Aktiwiteit 3)   Voltooi die aktiwiteit  individueel:  Refleksie   oor my eie begrip  

   

